**עיריית בת-ים**

# **מכרז פומבי מס' 5/2017**

#### לתכנון, מימון, הקמה, הפעלה ואחזקה של מערכת פניאומטית לפינוי פסולת

שכונת פארק הים

עיריית בת-ים (להלן: **"העירייה"**) מודיעה בזאת כי סעיף 17.4 למסמכי מכרז פומבי 5/2017 **לתכנון, מימון, הקמה, הפעלה ואחזקה של מערכת פניאומטית לפינוי פסולת בשכונת פארק הים** (להלן: **"המכרז"**)ישונה באופן הבא: "17.4. על המציע או חבר צוות מטעמו להיות קבלן רשום לפי חוק רישום קבלנים לעבודות הנדסה בנאיות – 1969, קבלן עבודות בטון בעל סיווג כספי 3 מענף ראשי ג-100 אשר ביצע עבודות בטון דומות בהיקפן ובאיכותן לנדרש במכרז זה. כמו כן, על המציע או חבר צוות מטעמו להיות קבלן עבודות בסיווג כספי בלתי מוגבל (5) מענף ראשי ב-400 (ענף ראשי ביוב, ניקוז ומים). על המציע לצרף אישור רשם הקבלנים על היותו של המציע או חבר/י צוות מטעמו רשומים אצל רשם הקבלנים בסיווג ובסוג הנדרש (מקור/העתק מתאים למקור מאומת ע"י עו"ד/רו"ח), וכל כל מסמך נדרש אחר המעיד כי הוא ו/או חבר/י הצוות מטעמו עומדים בתנאי הסף האמורים בסעיף זה. "

**כנס מציעים לרבות סיור קבלנים ייערך ביום 22.10.17 בשעה 10:00.** הכנס ייערך במשרדה של סמנכ"לית פיתוח עירוני ואיכות סביבה, הגב' זיוה חת, בכתובת סטרומה 1 בת-ים.

השתתפות בכנס מציעים, לרבות סיור קבלנים באתר המיועד לביצוע הפרויקט הינה חובה ומהווה תנאי להגשת הצעה במכרז זה. באחריותו של המציע לוודא, כי נציג מוסמך מטעמו ישתתף בכנס המציעים, וכי שמו של הנציג יירשם בפרוטוקול שתנהל העירייה ובו רישום המשתתפים בכנס.

יחד עם זאת מובהר כי מציע שהשתתף, בין בעצמו ובין על ידי חבר צוות מטעמו, באחר מסיורי הקבלנים שנערכו מטעם העירייה ביום 10.8.17 וביום 16.10.17, פטור מהשתתפות בסיור הקבלנים הנוסף.

יובהר כי אין שינוי ביתר המועדים המפורטים במסמכי המכרז ובפרסום העירייה מיום 27.9.17.

**יוסי בכר, ראש העיר**